Lav et referat af nedenstående tekst:

Tekst:
For Jette Møller, der i Nordjylland som den eneste stiller op til folketingsvalget 1. november uden for partierne, er bevarelse af kroner og ører en af de vigtigste mærkesager. - Børn og unge skal ikke opdrages til at have et dankort, for de tror, det er et tryllekort med uendelige ressourcer, siger folketingskandidaten, der vil slås for at beholde kontanterne og i øvrigt for at sænke skatter og afgifter. Jette Møller, der bor i Middelfart, er aktiv i Frihedslisten. Partiet blev i januar i år stiftet med afsæt i Forfatningspartiet. Da man ikke har kunnet indsamle underskrifter nok til at blive opstillingsberettiget som parti, møder Frihedslisten til gengæld med løsgænger-kandidater i alle landets storkredse. Selv har Jette Møller tidligere været medlem af Nye Borgerlige. Hun var blandt de første til at melde sig under Pernille Vermunds faner, men meldte sig ud, da partiet ikke, syntes hun, i tilstrækkelig grad ville opponere mod systemets håndfaste opfordringer til at lade sig vaccinere mod corona. Jette Møller er uddannet bioanalytiker og p.t. tilmeldt medicin-studiet på Aarhus Universitet. Og så er hun aktivist med hud og hår. Da Mette Frederiksen skulle afhøres i minkkommissionen, var hun initiativtager til en demonstration uden for retten på Frederiksberg med krav om at stille statsministeren for en rigsret. Og på lørdag er hun ankerkvinde ved en event på Fyn, hvor kravet er at sætte skatter og afgifter ned. På grund af forberedelserne til sidstnævnte har hun kun i begrænset omfang mulighed for at deltage i valgkampen i Nordjylland. Egentlig var det planen, at hun skulle stille op på Fyn, men da kandidaten i Nordjylland, Anette Narimani, i sidste øjeblik måtte melde fra på grund af sygdom, lovede Jette Møller at tage over. Hun har tilbragt ungdomsårene i Aars og Farsø og føler derfor, at hun kender Nordjylland og nordjyderne “ganske godt”. I den forgangne weekend var hun i landsdelen for at sætte valgplakater op og dele brochurer ud flere steder i Aalborg. Faktisk var afsætningen på valgmateriale så stor, at der ikke er flere flyers tilbage! Men hun regner med at komme til Nordjylland for at lave valgkamp - uden brochurer - de allersidste dage før valget.

Referat:
Jette Møller fra Middelfart stiller ved folketingsvalget i Nordjylland op uden for partierne - og vil blandt andet slås for at bevare kontanter.